rejauldu/bengali-wikipedia huggingface dataset:
অরনিথিন হলো একটি নন-প্রোটিনোজেনিক অ্যামিনো অ্যাসিড যা ইউরিয়া চক্রে ভূমিকা পালন করে। অরনিথিন ট্রান্সকার্বামাইলেজের ঘাটতিতে শরীরে অরনিথিন অস্বাভাবিকভাবে জমা হতে পারে। রেডিকাল হল অরনিথাইল।   ইউরিয়া চক্রে এর ভূমিকা  এল -অরনিথিন হলো এল - আরজিনিনে এনজাইম আর্গিনেসের ক্রিয়াকলাপে উৎপন্ন পদার্থগুলোর মধ্যে একটি যা ইউরিয়া তৈরিতে ভূমিকা রাখে। ফলে, অরনিথিন ইউরিয়া চক্রের একটি গুরুত্বপূর্ণ অংশ, যা অতিরিক্ত নাইট্রোজেন নির্গত করতে সহায়তা করে। অর্নিথিন পুনর্ব্যবহৃত  হতে পারে এবং এই পদ্ধতিতে এটি একটি অনুঘটক বা এনজাইম হিসাবে কাজ করে। প্রথমে, অ্যামোনিয়া, কার্বাময়েল ফসফেটে () রূপান্তরিত হয়। অর্নিথিন কার্বাময়েল ফসফেট সংশ্লেষনের মাধ্যমে δ (টার্মিনাল) নাইট্রোজেনের ইউরিয়া ডেরিভেটিভে রূপান্তরিত হয়। অ্যাসপার্টেট থেকে আরেকটি নাইট্রোজেন যোগ হয়, যা ডেনিট্রোজেনেটেড ফিউমারেট তৈরি করে এবং এর ফলে আর্জিনাইন (গুয়ানিডিনিয়াম যৌগ) অরনিথিনে হাইড্রোলাইজড হয়ে ইউরিয়া তৈরি করে। ইউরিয়ার নাইট্রোজেন অ্যামোনিয়া এবং অ্যাসপার্টেট থেকে আসে এবং অর্নিথিনের নাইট্রোজেন অক্ষত থাকে।  অরনিথিন ডিএনএ দ্বারা গঠিত কোনো অ্যামিনো অ্যাসিড নয়, অর্থাৎ প্রোটিনোজেনিক নয়। যাইহোক, স্তন্যপায়ী প্রাণীর নন-হেপাটিক টিস্যুতে, ইউরিয়া চক্রের প্রধান ব্যবহার হয় আর্জিনাইন জৈব সংশ্লেষণে। তাই বিপাকীয় প্রক্রিয়াগুলির সংযোগকারী হিসাবে অরনিথিন বেশ গুরুত্বপূর্ণ।   অন্যান্য  বিক্রিয়া  অরনিথিন, অরনিথিন ডিকারবক্সিলেসের (EC 4.1.1.17) ক্রিয়া দ্বারা, পুট্রেসসিনের মতো পলিমাইনগুলির সংশ্লেষণের প্রথমেই অংশগ্রহণ করে।  ব্যাকটেরিয়ায়, যেমন ই. কোলাই, অর্নিথিন এল -গ্লুটামেট থেকে সংশ্লেষিত হতে পারে।  কেন্দ্র|থাম্ব|600px|অরনিথিন ল্যাকটামাইজেশন   গবেষণা    প্রক্রিয়া ক্লান্তি  এল -অর্নিথিন এর পরিপূরক একটি চক্র এরগোমিটার ব্যবহার করে প্লেসবো-নিয়ন্ত্রিত গবেষণার বিষয়গুলোতে ক্লান্তি কমিয়ে দেয়। প্রাপ্ত ফলাফল বিশ্লেষণ করে বলা যায় যে, কাজের কর্মদক্ষতা বৃদ্ধিতে এবং অ্যামোনিয়ার নিঃসরণের হার বৃদ্ধি করার জন্য এল -অর্নিথিনের বিক্রিয়ার ক্লান্তিরোধী প্রভাব রয়েছে।    ভার উত্তোলন সম্পূরক  এল -অর্নিথিন সহ সকল অ্যামিনো অ্যাসিড সম্পূরকগুলি বডি বিল্ডার এবং ভারোত্তোলকদের কাছে বিক্রি করা হয় মানব বৃদ্ধির হরমোন (HGH) হিসাবে। এগুলো পেশীর ভর এবং শক্তি বৃদ্ধিতে সহায়তা করে। তবে ১৯৯৩ সালে পরিচালিত একটি ৪ দিনের সংক্ষিপ্ত ক্লিনিকাল গবেষণায় বলা হয়েছে যে L -আরজিনাইন এবং L -লাইসিন-এর প্রত্যেকের সাথে আলাদা আলাদাভাবে 2 g/d L- অর্নিথিনের মিশ্রণ HGH বৃদ্ধিতে কোনো ভূমিকা রাখে না।  এই বিষয়ে ২০০২ থেকে চলা একটি পর্যালোচনায় উঠে এসেছে যে "অ্যাথলেটদের দ্বারা GH রিলিজকে উদ্দীপিত করার জন্য ব্যবহৃত নির্দিষ্ট অ্যামিনো অ্যাসিডের ব্যবহার অনুৎসাহিত করা হয়।"    সিরোসিস  L -Ornithine L -aspartate (LOLA), অর্নিথিন এবং অ্যাসপার্টিক অ্যাসিডের একটি স্থিতিশীল লবণ, যা সিরোসিস রোগের চিকিৎসায় ব্যবহৃত হয়।    তথ্যসূত্র   বিষয়শ্রেণী:জীবজ অণু বিষয়শ্রেণী:রসায়ন বিষয়শ্রেণী:যৌগিক পদার্থ
বাড়াদী ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। এটি ২১.৮৩ কিমি২ (৮.৪৩ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩৭০ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১০টি।  গ্রামসমূহ  নতিডাঙ্গা  কাঁচিকাটা  গোয়ালবাড়ী,  গোপালনগর,  রাধাকান্তপুর।  অনুপনগর  আঠারখাদা  পোলতাডাঙ্গা  কাঁটাভাঙ্গা  এনায়েতপুর  চারাবাড়াদী,  বাড়াদী,  আনন্দবাস  তথ্যসূত্র  বিষয়শ্রেণী:আলমডাঙ্গা উপজেলার ইউনিয়ন
থাম্ব| কৃত্রিম নখ থাম্ব| কৃত্রিম নখ ও আঠা কৃত্রিম নখ, যা নকল নখ, জাল নখ বা নখ বর্ধিতকরণ নামেও পরিচিত, ফ্যাশন আনুষাঙ্গিক হিসাবে আঙ্গুলের নখের উপর স্থাপন করা হয়৷ অনেক কৃত্রিম নখের নকশা বাস্তব নখের চেহারার যতটা সম্ভব নকল করার চেষ্টা করা হয়, অন্যরা ইচ্ছাকৃতভাবে একটি শৈল্পিক চেহারার পক্ষে অবস্থান নেয়।  কৃত্রিম নখ নিয়মিত রক্ষণাবেক্ষণ প্রয়োজন; এটি সুপারিশ করা হয় যে এগুলো গড়ে প্রতি দুই সপ্তাহে পরিচর্যা করা উচিত, তবে এগুলো এক মাসের বেশি স্থায়ী হতে পারে।  তা সত্ত্বেও, আকৃতি, আকার, নকশা এবং তুলনামূলকভাবে উচ্চ স্থায়িত্বের ক্ষেত্রে এদের বহুমুখীতা হল অন্যান্য ম্যানিকিউরের তুলনায় কিছু বাড়তি সুবিধা পাওয়া যায়।   প্রকারভেদ    আরও পড়া   Chase, Deborah. The New Medically Based No-Nonsense Beauty Book. Henry Holt and Company, Inc., 1989.  Schoon, Douglas D. Nail Structure and Product Chemistry. Milady Publishing, 1996.  Symington, Jan. Australian nail technology. Tertiary Press, 2006.  Anthony, Elizabeth. "ABC's of Acrylics," NailPro Magazine, October 1994.  Hamacker, Amy. "Dental Adhesives for Nails," NailPro Magazine, June 1994.   তথ্যসূত্র   বিষয়শ্রেণী:কৃত্রিম বস্তু বিষয়শ্রেণী:নখের যত্ন
গীতশ্রী ছবি বন্দ্যোপাধ্যায় (ছবি ব্যানার্জী) ছিলেন একজন ভারতীয় বাঙালি গায়িকা ও সঙ্গীত শিক্ষক। তিনি নবদ্বীপচন্দ্র ব্রজবাসী ও রত্নেশ্বর মুখোপাধ্যায়ের কাছ থেকে সঙ্গীতের বিভিন্ন ঘরনার তালিম নেন।  তিনি ছিলেন পদাবলী কীর্তন ঘরানার সঙ্গীতের একজন প্রথিতযশা শিল্পী। তিনি রামপ্রসাদী, দ্বিজেন্দ্রগীতি, কান্তগীতি, অতুলপ্রসাদী, শ্যামা সঙ্গীত ইত্যাদি ঘরানার গান  গেয়েছেন। তাঁর রয়েছে অনেক গানের অ্যালবাম। 'রাই কমল', 'পণ্ডিতমশাই', 'ভগবান শ্রীকৃষ্ণ চৈতন্য', 'নীলাচলে মহাপ্রভু', 'মহাকবি গিরিশচন্দ্র', 'যোগাযোগ' ইত্যাদি ৪০টির মতো চলচ্চিত্রে নেপথ্য সঙ্গীতশিল্পী হিসেবে কাজ করেন।  তিনি ছিলেন পশ্চিমবঙ্গের বাসিন্দা। তাঁর বাবা তাঁকে গান গাইতে উৎসাহিত করতেন। তাঁর বাবার মৃত্যুর পরে যখন তিনি আর্থিক অনটনের মুখোমুখি হন, তখন তিনি রবীন্দ্রভারতী বিশ্ববিদ্যালয়ে বাংলা সংগীতের শিক্ষিকা হিসেবে চাকরি নেন।  তিনি ১৯৫৫ সালে বেঙ্গল মোশন পিকচার্স পুরস্কার লাভ করেন। তিনি ১৯৮৬ সালে সঙ্গীত নাটক আকাদেমি পুরস্কারে ভূষিত হন। তিনি 'গীতশ্রী' সম্মানজনক পুরস্কারেও ভূষিত হন। রবীন্দ্রভারতী বিশ্ববিদ্যালয় তাঁকে সম্মানসূূচক ডি.লিট. প্রদান করে।  এই মহান সঙ্গীতশিল্পী ২০১২ সালের ২৩ মে  ৮৬ অথবা ৮৯ বছর বয়সে পরলোকগমন করেন।   তথ্যসূত্র    বহিঃসংযোগ    https://www.discogs.com/artist/5765243-Geetashree-Chhabi-Banerjee  বিষয়শ্রেণী:ভারতীয় গায়িকা বিষয়শ্রেণী:ভারতীয় নেপথ্য গায়িকা বিষয়শ্রেণী:২০১২-এ মৃত্যু
thumb|মেহরাঙ্গিজ দৌলতশাহী  মেহরাঙ্গিজ দৌলতশাহী ( ; ১৩ ডিসেম্বর ১৯১৯ - ১১ অক্টোবর ২০০৮) ছিলেন একজন ইরানি সমাজকর্মী এবং রাজনীতিবিদ। তিনি পাহলভি যুগে ডেনমার্কে ইরানের রাষ্ট্রদূতসহ উল্লেখযোগ্য পদে ছিলেন। সাংসদ হিসাবেও তিনি তিন মেয়াদে দায়িত্ব পালন করেন।   প্রাথমিক জীবন এবং শিক্ষা  দৌলতশাহির জন্ম তারিখ এবং জন্মস্থান সম্পর্কে কিছু পরস্পরবিরোধী প্রতিবেদন রয়েছে যা তিনি নিজেই বলেছিলেন। আব্বাস মিলনি বলেছেন যে তিনি দুটি ভিন্ন জন্ম বছর দিয়েছেন; একটি ১৯১৭ এবং অন্যটি ১৯১৯। আব্বাস মিলানি তার জন্মশহর সম্পর্কেও একই কথা জানিয়েছেন, যা তেহরান এবং ইসফাহান উভয় হিসাবে দেওয়া হয়েছিল। তার পরিবার কেরমানশাহে অবস্থিত প্রধান জমিদার ছিল। তিনি মোহাম্মদ আলী মির্জার মেয়ে ছিলেন "মেশকৌত আল দোওলেহ",  মজলিসের সদস্য এবং জমির মালিক। তিনি কাজার রাজবংশের সদস্য ছিলেন। তার মা ছিলেন হিদায়েত কুলি খানের মেয়ে আখতার ওল-মুলক। মেহরাঙ্গিজ রেজা শাহের চতুর্থ স্ত্রী এসমাত দৌলতশাহির চাচাতো বোন ছিলেন।  মেহরাঙ্গিজ জার্মানিতে পড়াশোনা করেন এবং বার্লিন বিশ্ববিদ্যালয় থেকে স্নাতক ডিগ্রি অর্জন করেন। তিনি হাইডেলবার্গ বিশ্ববিদ্যালয় থেকে সামাজিক ও রাজনৈতিক বিজ্ঞানে পিএইচডি লাভ করেন।   ক্যারিয়ার   দৌলতশাহী সামাজিক সেবা সংস্থায় এবং বন্দীদের সমর্থনের জন্য সংস্থায় কাজ করতেন। তিনি রাহ-ই নো (নিউ ওয়ে) সমাজ প্রতিষ্ঠা করেন, যা পরবর্তীতে আন্তর্জাতিক মহিলা সিন্ডিকেটের অংশ হয়ে ওঠে। সমাজ মহিলাদের প্রশিক্ষণের প্রস্তাব দেয় এবং তাদের জন্য সমান অধিকারের পক্ষে সওয়াল করে। তিনি দক্ষিণ তেহরানে প্রাপ্তবয়স্কদের সাক্ষরতা কার্যক্রমও চালু করেন। ১৯৫১ সালে তিনি এবং মহিলা কর্মী সাফেহ ফিরুজ মোহাম্মদ রেজা শাহের সাথে দেখা করে ইরানে নারীদের নির্বাচনী অধিকার নিয়ে আলোচনা করেন। তিনি ইরানের মহিলা সংস্থার (ডাব্লুওআই) আন্তর্জাতিক বিষয়ক উপদেষ্টা কমিটির পরিচালক ছিলেন। ১৯৭৩ সালে তিনি আন্তর্জাতিক নারী পরিষদের সভাপতি নিযুক্ত হন এবং ১৯৭৬ সালে তার মেয়াদ শেষ হয়।  তিনি ১৯৬৩ থেকে ১৯৭৫ সাল পর্যন্ত মজলিসের সদস্য হিসেবে দায়িত্ব পালন করেন। তিনি এই পদের প্রথম মহিলা ছিলেন। তিনি তিন মেয়াদে মজলিসে কেরমানশাহের প্রতিনিধিত্ব করেছিলেন। তিনি ১৯৬৭ সালে "পারিবারিক সুরক্ষা আইন" এবং ১৯৭৪ সালে এর সম্প্রসারণে উল্লেখযোগ্যভাবে অবদান রেখেছিলেন। তিনি মহিলা বিষয়ক প্রথম মন্ত্রী হিসাবেও দায়িত্ব পালন করেছিলেন। তিনি ডেনমার্কে ইম্পেরিয়াল ইরানের প্রথম মহিলা রাষ্ট্রদূতও ছিলেন। তিনি ১৯৭৫ সালে এই পদে নিযুক্ত হন।   শেষ জীবন  ১৯৭৯ সালের বিপ্লবের সময় দৌলতশাহি ডেনমার্কে ইরানের রাষ্ট্রদূত ছিলেন। তিনি সেই দেশ ছেড়ে প্যারিসে বসতি স্থাপন করেন। ২০০২ সালে তিনি সোসাইটি, গভর্নমেন্ট এবং ইরানের নারী আন্দোলন শিরোনামে একটি বই প্রকাশ করেন। তিনি ২০০৮ সালের অক্টোবরে প্যারিসে মারা যান।    পুরস্কার ও সম্মাননা    70x70পিক্সেল গ্র্যান্ড ক্রস অফ দ্য অর্ডার অফ দ্য ড্যানব্রোগ অফ ডেনমার্ক (১৪ ফেব্রুয়ারি ১৯৭৯)  ১৯৯৭ সাল[ উদ্ধৃতি প্রয়োজন ]ে মার্কিন যুক্তরাষ্ট্রের ইরানি উইমেন্স স্টাডিজ ফাউন্ডেশন কর্তৃক দৌলতশাহীকে বর্ষসেরা নারী হিসেবে মনোনীত করা হয়।    তথ্যসূত্র    বিষয়শ্রেণী:কাজার রাজকন্যা বিষয়শ্রেণী:ইরানি বিপ্লবের ব্যক্তি বিষয়শ্রেণী:ইস্পাহানের ব্যক্তি বিষয়শ্রেণী:ইরানি লেখিকা বিষয়শ্রেণী:ইরানি নারী অধিকার কর্মী বিষয়শ্রেণী:রাজনীতিতে ইরানি নারী বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হাইডেলবার্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০০৮-এ মৃত্যু বিষয়শ্রেণী:১৯১৯-এ জন্ম বিষয়শ্রেণী:২০শ শতাব্দীর ইরানি নারী রাজনীতিবিদ
বাংলাদেশ–ভেনেজুয়েলা সম্পর্ক হল বাংলাদেশ এবং ভেনেজুয়েলা রাষ্ট্রদ্বয়ের মধ্যকার দ্বিপাক্ষিক সম্পর্ক।   উচ্চপদস্থ কর্মকর্তাদের সফর  ২০০১ সালে রাষ্ট্রপতি হুগো রাফায়েল শ্যাভেজ প্রথম ভেনেজুয়েলীয় হিসেবে ঢাকায় আনুষ্ঠানিক সফরে আসেন।   আন্তর্জাতিক ক্ষেত্রে সহযোগিতা  বাংলাদেশ এবং ভেনেজুয়েলা বৈশ্বিক নানান খাতে দীর্ঘদিন ধরেই পরস্পরকে সহযোগিতা করে আসছে। ২০০৬ সালে ভেনেজুয়েলা জাতিসংঘ নিরাপত্তা পরিষদ নির্বাচনে অস্থায়ী সদস্যপদ লাভের জন্য বাংলাদেশের সহযোগিতা কামনা করে। বাংলাদেশ এ বিষয়ে যথাযথ পদক্ষেপ গ্রহণের কথা জানিয়েছে। ২০১৪ সালে ভেনেজুয়েলা কনভেনশন অন দ্য এলিমিনিশেন অব অল ফর্মস অব ডিসক্রিমিনেশন এগেইন্সট ওম্যান-এ বাংলাদেশের সদস্যপদের পক্ষে সমর্থন জানানোর প্রতিশ্রুতি দেয়।   সামাজিক খাতে সহযোগিতা  প্রাথমিক শিক্ষা, নারীশিক্ষা, নারীর ক্ষমতায়ন, শিশু ও মাতৃস্বাস্থ্যখাত প্রমুখ বিষয়ে বাংলাদেশের সাফল্যে অনুপ্রাণিত হয়ে ভেনেজুয়েলা বাংলাদেশের অনুকরণে তাদের সমাজ নির্দেশকের উন্নয়ন ঘটানোর চেষ্টা করছে। ভেনেজুয়েলা সরকার বাংলাদেশভিত্তিক গ্রামীণ ব্যাঙ্কের ক্ষুদ্রঋণ প্রকল্প প্রয়োগে দারিদ্র বিমোচনে চেষ্টা করছে।   অর্থনৈতিক খাতে সহযোগিতা  দ্বিপাক্ষিক বন্ধন আরো সুদৃঢ় করার ব্যাপারে দুই রাষ্ট্রই আগ্রহ প্রকাশ করেছে। দুই রাষ্ট্রের মধ্যকার ব্যবসায়ী দল আদান-প্রদানের মাধ্যমে দ্বিপাক্ষিক বাণিজ্য ও বিনিয়োগ উন্নয়ন ঘটানোর ব্যাপারে উভয়েই আগ্রহী। বাংলাদেশ ও ভেনেজুয়েলার মধ্যে অর্থনৈতিক সহযোগিতা বৃদ্ধির জন্য শক্তি খাতকে ব্যাপক গুরুত্ব দেওয়া হচ্ছে। ভেনেজুয়েলা থেকে প্রত্যক্ষ বিনিয়োগও বাংলাদেশ কামনা করছে।   তথ্যসূত্র   ভেনেজুয়েলা বাংলাদেশ বিষয়শ্রেণী:বাংলাদেশ–ভেনেজুয়েলা সম্পর্ক
right|220px|thumb|২০০৫ সালের ভিএমসিএআই অধিবেশনে টোনি হোর স্যার চার্লস এন্টনি রিচার্ড হোর  (জন্ম জানুয়ারি ১১, ১৯৩৪) টোনি হোর বা সিএআর হোর নামেও পরিচিত) একজন ইংরেজ কম্পিউটার বিজ্ঞানী। ১৯৬০ সালে তিনি কুইক সর্ট নামক বিশ্বের সর্বাধিক ব্যবহৃত সর্টিং অ্যালগোরিদম উদ্ভাবন করেন। এই আবিষ্কারের জন্যেই তিনি সমধিক পরিচিত।    জীবনী    তথ্যসূত্র    বহিঃসংযোগ   বিষয়শ্রেণী:১৯৩৪-এ জন্ম বিষয়শ্রেণী:ইংরেজ কম্পিউটার বিজ্ঞানী বিষয়শ্রেণী:টুরিং পুরস্কার বিজয়ী বিষয়শ্রেণী:অক্সফোর্ড বিশ্ববিদ্যালয়ের শিক্ষার্থী বিষয়শ্রেণী:অক্সফোর্ড বিশ্ববিদ্যালয়ের শিক্ষক বিষয়শ্রেণী:দ্য ড্রাগন স্কুল, অক্সফোর্ডে শিক্ষিত ব্যক্তি বিষয়শ্রেণী:ব্রিটিশ কম্পিউটার বিজ্ঞানী বিষয়শ্রেণী:রয়েল সোসাইটির সভ্য বিষয়শ্রেণী:নাইটস ব্যাচেলর বিষয়শ্রেণী:জীবিত ব্যক্তি বিষয়শ্রেণী:কলম্বোর ব্যক্তি
চগ্রেস জাতীয় উদ্যান () পানামা প্রদেশ ও কোলনের মাঝামাঝি এলাকায় অবস্থিত পানামার জাতীয় উদ্যান। পানামা খালের উত্তরাংশে অবস্থিত এ উদ্যানটির সর্বমোট আয়তন ১,২৯,০০০ হেক্টর বা ৩,২০,০০০ একর।   উদ্দেশ্যাবলী  এ উদ্যানে ক্রান্তীয় অঞ্চলের উপযোগী বৃষ্টিবহুল বন বিদ্যমান ও একগুচ্ছ নদী এর চতুর্দিকে ছড়িয়ে-ছিটিয়ে রয়েছে। পানামা খালের প্রধান হ্রদ গাতুন হ্রদের মাধ্যমে প্রবাহিত হবার ফলে চগ্রেস নদী ও গাতুন নদী দিয়ে স্বাভাবিক জলপ্রবাহ বিরাজমান থাকে। ১৯৮৫ সালে উদ্যানটি প্রতিষ্ঠা করা হয়।Ecotourismpanama.com এর প্রধান উদ্দেশ্য ছিল প্রাকৃতিক বনাঞ্চলকে সংরক্ষণ করা যাতে পর্যাপ্ত পরিমাণে বৃষ্টিপাত ও পানামা খালের স্বাভাবিক কার্যক্রম পরিচালনায় যাতে বিঘ্নের পরিবেশ সৃষ্টি না হয়। পানামা খালের কার্যক্রম পরিচালনায় সর্বদাই উচ্চস্তরের জলপ্রবাহ নিশ্চিত করা একান্ত প্রয়োজন।   তথ্যসূত্র   বিষয়শ্রেণী:আইইউসিএন II বিষয়শ্রেণী বিষয়শ্রেণী:পানামার জাতীয় উদ্যান বিষয়শ্রেণী:১৯৮৫-এ প্রতিষ্ঠিত সংরক্ষিত এলাকা বিষয়শ্রেণী:১৯৮৫-এ প্রতিষ্ঠিত বিষয়শ্রেণী:পানামা প্রদেশ বিষয়শ্রেণী:কোলন প্রদেশ বিষয়শ্রেণী:কোলন প্রদেশের পর্যটন আকর্ষণ কেন্দ্র বিষয়শ্রেণী:পানামা প্রদেশের পর্যটন আকর্ষণ কেন্দ্র
ফিহর ইবনে মালিক (), মুহাম্মদ (সা) এর প্রত্যক্ষ পূর্বপুরুষ ছিলেন।   আদনান থেকে মুহাম্মদের বংশে, মুহাম্মদ (সা) এর এগারো প্রজন্ম আগে ফিহর অবস্থিত। তার পুত্র গালিব ইবনে ফিহর    নামের অর্থ  কিছু লেখক বলেন যে, তারও নাম ছিল "কারিশ" (কঠোর যেখান থেকে "কুরাইশ"), যার ফলে তাকে কুরাইশ গোত্রের প্রতিষ্টাতা হিসাবে দেখা হয়। তবে বেশিরভাগ বংশবিজ্ঞানীরা এই মতটিকে প্রত্যাখ্যান করেন।   ইবনে ইসহাকের মতে  ইবনে ইসহাকের মতে, ফিহর ইয়েমেনের হিমিয়ার রাজা, যারা কাবা ইয়েমেনে স্থানান্তর করতে চেয়েছিলেন, তাদের বিরুদ্ধে যুদ্ধ করে মক্কা রক্ষা করেছিলেন।     ইয়েমেনের সাথে যুদ্ধ  তীব্র যুদ্ধের পরে হিমিয়ার পরাজিত হন এবং হাসান বিন কিলাল বিন জি হাদাত আল-হিমায়ারি তার মুক্তিপণ আদায় না করা পর্যন্ত ফিহরের হাতে বন্দী হন।  এই গল্প অবশ্য কিছু মুসলিম পণ্ডিত প্রত্যাখ্যান করেছেন। তারা যুক্তি দেখান যে, তারা এরকম কোন ঘটনা শুনেননি। আর হাসান ইবনে কিলাল এর সময়ে খুজায়া গোত্র মক্কার কর্তৃত্বে ছিলো, কুরাইশরা নয়।   তিনি দশজন আশারায়ে মুবাশশারা সাহাবির সাধারণ পূর্বপুরুষ ছিলেন, কারণ তাদের সবাই কুরাইশ গোত্রের অন্তর্ভুক্ত ছিলেন।   তথ্যসূত্র   বিষয়শ্রেণী:কিনানা বিষয়শ্রেণী:মুহাম্মাদের পূর্বপুরুষ বিষয়শ্রেণী:মুহাম্মাদের পরিবার বিষয়শ্রেণী:মক্কার ব্যক্তি বিষয়শ্রেণী:কুরাইশ
জাহ্নবী গোস্বামী () এইডস রোগের বিষয়ে সজাগতা সৃষ্টি করতে গুরুত্বপূর্ণ ভূমিকা বহনকারী  অসমের একজন সমাজকর্মী মহিলা। এইডস রোগে আক্রান্ত  ঘোষণা করা তিনিই  উত্তর-পূর্বাঞ্চলের প্রথম মহিলা। ১৯৯৬ সনে তার দেহে এইডস রোগ ধরা পরার পর পনের বৎসর জুড়ে তিনি এইডস মুক্ত সমাজ গঢ়ে তুলার চেষ্টা করেন। ২০০২ সনে তিনি অসমে এইডস রোগে আক্রান্ত ব্যক্তিদের জীবন ধারণের মান উন্নত করার উদ্দেশ্যে দা অসম নেটওয়ার্ক অফ পজেটিভ গঠন করেন।  প্রারম্ভিক জীবন ১৯৭৬ সনে অসমের নগাঁও জেলার কামপুর নামক স্থানে জাহ্নবী গোস্বামীর জন্ম হয়। চারজন ভাই-বোনের মধ্যে তিনি ছিলেন জেষ্ঠ। সপ্তম শ্রেনীতে অধ্যয়ন করার সময় তার পিতৃবিয়োগ হয়। ১৯৯৪ সনে মাত্র ১৮ বৎসরে গুয়াহাটির পংকজ শর্মা নামক একজন ব্যবসায়ীর সহিত তার বিবাহ হয়। ১৯৯৫ সনে তাদের কন্যা সন্তান কস্তুরিকার তিন মাস সময়ে পংকজ শর্মার অকস্মাৎ মৃত্যু হয়। জাহ্নবি গোস্বামীর শ্বশুর তাকে ঘর থেকে বের করে দেন। তিনি খালি হাতে নগাঁও ফিরে আসেন।  এইডস রোগের সহিত যুদ্ধ গুয়াহাটি চিকিৎসা মহাবিদ্যালয়ে ভর্ত্তি করার পর তার দেহে এইডস রোগ ধরা পরে। তার পুত্রী কস্তুরিকাও এই রোগে আক্রান্ত বলে চিকিৎসকেরা ঘোষণা করেন। তখন এই কথা স্পষ্ট হয় যে তার স্বামী এই রোগে ভুগে মৃত্যুবরণ করেছেন ও তার পরিবারের সদস্যেরা কথাটি গোপন  রেখেছিলেন। মৃত্যু আসন্ন জেনেও তিনি নিজ গৃহ কামপুরে এসে উচ্চ শিক্ষা গ্রহণের সংকল্প নেন। তার দীর্ঘ প্রেচেষ্টার ফলে ১৯৯৭ সনে ন্যায়ালয় থেকে ঘোষণা করা হয় যে এইডস আক্রান্ত রোগীদের সহিত কোন ভেদভাব করা হবেনা ও সাধারণ রোগীর ন্যায় তাদের সমান সুবিধা প্রদান করা হবে। কন্যার মৃত্যুর পর তিনি এইডসের বিরুদ্ধে সজাগতা সৃষ্টি করাকে জীবনের পথ রুপে বেছে নেন। ১৯৯৮ সনে তিনি নিজেকে এইডস আক্রান্ত বলে ঘোষণা করেন।  অনুষ্ঠান-প্রতিষ্ঠান ১৯৯৯ সনে জাহ্নবী গোস্বামী গুয়াহাটিতে অসম রাজ্যিক এইডস নিয়ন্ত্রণ সমিতি যোগদান করেন। লোকের ঘৃনার জন্য তিনি বাসস্থান খুঁজে পেতে অসুবিধার সন্মুখীন হন। কিছুদিন সমিতি ব্যবস্থা করা রুমে বাস করার পর ২০০৩ সনে অসম সরকার তাকে  গৃহ প্রদান করেন। এই ধরনের বৈষম্যের তিনি ২০০৬ সনে অসম বিধান সভার নির্বাচন থেকে তিনি অবতীর্ণ হন। ২০০২ সনে অসমের অন্যান্য এইডস আক্রান্ত ব্যক্তিদের সহিত একত্রিত হয়ে Assam Network of Positive People" (ANP+) গঠন করেন। এর উদ্দেশ্য ছিল এইডস আক্রান্ত ব্যক্তিদের সক্ষমতা বৃদ্ধি করা ও তাদের সমাজে উচিত স্থান দেওয়া। সংগঠনটি একটি পরামর্শ কেন্দ্র স্থাপন করে যেখানে ঔষধ ও স্বাস্থ্য পরিক্ষার সুবিধা দেওয়া হয়। ২০০৯ সনে তিনি Assam Network of Positive People" (ANP+)-এর সভানেত্রী নির্বাচিত হন। সংগঠনটি সমাজ থেকে এইডস আক্রান্ত ব্যক্তিদের প্রতি ভয়, ঘৃনা ও বৈষম্যভাব দূর করতে যথেষ্ট ভূমিকা পালন করে আসছে। অসম রাজ্যিক এইডস নিয়ন্ত্রণ সমিতির একজন মূল সদস্যরুপে তিনি চিকিৎসক, নার্স ও পারামেডিকেল কর্মীদের প্রশিক্ষণ প্রদানে অব্যহত আছেন। তদুপরি তিনি সমগ্র দেশজুড়ে কথোপকথন,আলোচনা চক্র, বক্তৃতা ইত্যাদিতে অংশগ্রহণ করে এইডস রোগের প্রতি সজাগতা বৃদ্ধি করতে যথেষ্ট অবদান রেখেছেন।  তথ্যসূত্র  বিষয়শ্রেণী:আসামের ব্যক্তি বিষয়শ্রেণী:এইচআইভি/এইডস কর্মী বিষয়শ্রেণী:আসামের সক্রিয়কর্মী বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:নগাঁও জেলার ব্যক্তি
মুহাম্মদ নওয়াজ খান কাকার একজন পাকিস্তানি রাজনীতিবিদ। তিনি আগস্ট ২০১৮ সাল থেকে বেলুচিস্তানের প্রাদেশিক পরিষদের সদস্য।   জন্ম ও প্রাথমিক জীবন    রাজনৈতিক ও কর্মজীবন  মুহাম্মদ নওয়াজ খান কাকার ২০১৮ সালের পাকিস্তানের সাধারণ নির্বাচনে গণপরিষদ পিবি -২২ (কিল্লা আবদুল্লাহ-২) থেকে মুত্তাহিদা মজলিস-এ-অমলের (এমএমএ) প্রার্থী হিসাবে বেলুচিস্তানের প্রাদেশিক পরিষদের সদস্য  নির্বাচিত হয়েছিলেন ।  নির্বাচনে বিজয়ের পরে তিনি বিরোধী দলগুলির বালুচিস্তানের প্রাদেশিক পরিষদের যৌথ স্পিকার প্রার্থী হিসাবে মনোনীত হয়েছিলেন। ১৬ আগস্ট ২০১৮ সালের  স্পিকার নির্বাচনে তিনি ২০ ভোট পেয়েছিলেন এবং ৩৯ টি ভোট পেয়ে আবদুল কুদ্দুস বিজেনজোর কাছে হেরে গেছেন।    আরও দেখুন    তথ্যসূত্র    বহিঃসংযোগ   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মুত্তাহিদা মজলিস-এ-অমলের রাজনীতিবিদ
ফুটবল ক্লাব হোঙ্কা (; এছাড়াও এস্পোর্ত হোঙ্কা, এফসি হোঙ্কা অথবা শুধুমাত্র হোঙ্কা নামে পরিচিত) হচ্ছে এস্পু ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯৫৭ সালে প্রতিষ্ঠিত হয়েছে। এফসি হোঙ্কা তাদের সকল হোম ম্যাচ এস্পুর তাপিওলান উরহেইলুপুইস্তোয় খেলে থাকে; যার ধারণক্ষমতা হচ্ছে ৬,০০০। বর্তমানে এই ক্লাবের ম্যানেজারের দায়িত্ব পালন করছেন ভেসা ভাসারা এবং সভাপতির দায়িত্ব পালন করছেন ফারিদ আইনেতদিন। ফিনীয় মধ্যমাঠের খেলোয়াড় দুয়ার্তে তাম্মিলেহতো এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি হোঙ্কা এপর্যন্ত ৪টি শিরোপা জয়লাভ করেছে; যার মধ্যে ১টি ফিনীয় কাপ, ২টি ফিনীয় লীগ কাপ এবং ১টি ইক্কোনেন শিরোপা রয়েছে।  অর্জন ভেইক্কাউসলিগা রানার-আপ (৩): ২০০৮, ২০০৯, ২০১৩  ইক্কোনেন বিজয়ী: ২০০৫  ফিনীয় কাপ বিজয়ী: ২০১২ রানার-আপ (৩): ১৯৬৯, ২০০৭, ২০০৮  ফিনীয় লীগ কাপ বিজয়ী (২): ২০১০, ২০১১  তথ্যসূত্র  বহিঃসংযোগ      বিষয়শ্রেণী:ফুটবল ক্লাব হোঙ্কা বিষয়শ্রেণী:ভেইক্কাউসলিগার ক্লাব বিষয়শ্রেণী:ফিনল্যান্ডের ফুটবল ক্লাব বিষয়শ্রেণী:১৯৫৭-এ ফিনল্যান্ডে প্রতিষ্ঠিত বিষয়শ্রেণী:১৯৫৭-এ প্রতিষ্ঠিত ফুটবল ক্লাব
ফ্রেডেরিক উইলিয়াম ক্যাডোগান ডিএল, জেপি (১৬ ডিসেম্বর ১৮২১ - ৩০ নভেম্বর ১৯০৪), ১৮৩১ সালে "দ্য অনারেবল" উপাধিতে ভূষিত হন, একজন ব্রিটিশ ব্যারিস্টার এবং উদার রাজনীতিবিদ ছিলেন।  তিনি ছিলেন জর্জ ক্যাডোগান, তৃতীয় আর্ল ক্যাডোগান এবং তার স্ত্রী হোনোরিয়া লুইসা ব্লেকের চতুর্থ পুত্র, যিনি জোসেফ ব্লেকের কন্যা এবং প্রথম ব্যারন ওয়ালস্কোর্টের বোন জোসেফ ব্লেকের বোন। ক্যাডোগান ওয়েস্টমিনস্টার স্কুলে এবং তারপর অক্সফোর্ডের ওরিয়েল কলেজে পড়াশোনা করেন। ১৮৪৭ সালে ইনার টেম্পল তাকে বারে ডাকে এবং নর্দার্ন সার্কিটে অনুশীলন করেন।  ১৮৫২ সালে ব্রিজনোর্থ থেকে এবং পাঁচ বছর পর স্ট্যাফোর্ড থেকে পরাজিত হয়ে, ক্যাডোগান ১৮৬৮ সালে ব্রিটিশ হাউস অফ কমন্সে প্রবেশ করেন এবং ১৮৭৪ সাল পর্যন্ত ক্রিকলেডের সংসদ সদস্য (এমপি) হিসেবে দায়িত্ব পালন করেন। তিনি মিডলসেক্সের একজন ডেপুটি লেফটেন্যান্ট ছিলেন এবং শান্তির বিচারপতি হিসেবে ওয়েস্টমিনস্টারের পাশাপাশি একই কাউন্টির প্রতিনিধিত্ব করেছিলেন।  ১৮৫১ সালের ২৯ নভেম্বর ক্যাডোগান অ্যাঙ্গেলসির প্রথম মার্কুয়েস হেনরি প্যাগেটের অষ্টম কন্যা লেডি অ্যাডিলেড প্যাগেটকে বিয়ে করেন। তাদের তিন মেয়ে এবং এক ছেলে ছিল।   তথ্যসূত্র   বহিঃসংযোগ  বিষয়শ্রেণী:ক্যাডোগান পরিবার বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:ওয়েস্টমিনস্টার স্কুল, লন্ডনে শিক্ষিত ব্যক্তি বিষয়শ্রেণী:অভ্যন্তরীণ মন্দিরের সদস্য বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:অরিয়্যাল কলেজ, অক্সফোর্ডের প্রাক্তন শিক্ষার্থী বিষয়শ্রেণী:ইংরেজ শান্তির বিচারপতি বিষয়শ্রেণী:১৯০৪-এ মৃত্যু বিষয়শ্রেণী:১৮২১-এ জন্ম বিষয়শ্রেণী:মিডলসেক্সের ডেপুটি লেফটেন্যান্ট বিষয়শ্রেণী:ক্রিকলেডের যুক্তরাজ্যের সংসদ সদস্য
নিজারি (, ) হল শিয়া ইসলামের ইসমাইলি শাখার অন্তর্গত একটি উপদল। নিজারি শিক্ষাবলি মানবিক বুদ্ধিবৃত্তি বা ইজতিহাদ—আইনগত ক্ষেত্রে শিক্ষিত, স্বাধীন বিচারবুদ্ধির প্রয়োগ; বহুত্ব—বর্ণগত, নৃতাত্ত্বিক, সাংস্কৃতিক ও আন্তঃধর্মীয় বৈসাদৃশ্যের গ্রহণযোগ্যতা এবং সামাজিক ন্যায়বিচারের উপর গুরুত্বারোপ করে থাকে। ইসনা আশারিয়াদের মতো নিজারিরাও জাফরি মাজহাবের অনুসারী। আগা খান, বর্তমানে আগা খান চতুর্থ হলেন নিজারিদের বর্তমান ও ৪৯তম ইমাম। নিজারি ইসমাইলি ইমামতের বৈশ্বিক সদর দফতর পর্তুগালের লিসবনে অবস্থিত।   তথ্যসূত্র   বিষয়শ্রেণী:শিয়া ইসলামের শাখা বিষয়শ্রেণী:নিজারি ইসমাইলি
জাতীয় মহাসড়ক ২১৯ চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগকারী জাতীয় সড়ক।   অবস্থান  ২১৯ নং জাতীয় সড়ক চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগ করে। ২,০৮৬ কিলোমিটার দৈর্ঘ্য বিশিষ্ট এই রাস্তা বিতর্কিত আকসাই চিনের ওপর দিয়ে গেছে। এই অঞ্চল চীনের অধিকারে থাকলেও ভারত দাবী করেgoogle maps   নির্মাণ ইতিহাস  এই জাতীয় সড়কের নির্মাণ ১৯৫১ খ্রিষ্টাব্দে শুরু হয় MemCons of Final sessions with the Chinese, White House, 1971-08-12, ১৯৫২ খ্রিষ্টাব্দের ডিসেম্বর মাসে জিনজিয়াং থেকে আমতোগার পর্যন্ত এবং ১৯৫৩ খ্রিষ্টাব্দে রুদোগ পর্যন্ত জীপ চালানোর মতো রাস্তা তৈরী হয়। ১৯৫৬ খ্রিষ্টাব্দের জুন মাসের মধ্যে হোতিয়েন থেকে কার্নাং পর্যন্ত এবং জুলাই মাসে জিনজিয়াং থেকে গার্তোক পর্যন্ত রাস্তা তৈরী হয়ে যায়। B. N. Mullik, The Chinese Betrayal, Allied Publishers, New Delhi, August, 1971 ১৯৫৭ খ্রিষ্টাব্দের মার্চ মাসে চীন এই সড়ক নির্মাণ সম্বন্ধে ঘোষণা করে এবং ঐ বছর ৬ই অক্টোবর জিনজিয়াং থেকে গার্তোক পর্যন্ত রাস্তার আনুষ্ঠানিক উদ্বোধন হয়। 50th anniversary of Xinjiang-Tibet Highway marked , China Tibet Information Center, 2007-11-01   বিতর্ক  আকসাই চিন অঞ্চলের ওপর দিয়ে নির্মিত এই সড়কের কথা আনুষ্ঠানিক ভাবে ভারত সরকার ১৯৫৭ খ্রিষ্টাব্দ পর্যন্ত জানতে পারেনি। ১৯৫৭ খ্রিষ্টাব্দের সেপ্টেম্বর মাসে চীনে অবস্থিত ভারতীয় দূতাবাস এই সংক্রান্ত তথ্য ভারত সরকারকে জানালে ভারত সরকার দুইটি টহলদার বাহিনীকে আকসাই চীন অঞ্চলের ওপর নির্মিত রাস্তার ব্যাপারে সত্যতা অনুসন্ধানের জন্য পাঠায়। ভারতীয় সেনাবাহিনীর দলটি হট স্প্রিংস থেকে শামুল লুংপা, দেহরা কম্পাস, সিংলুং হয়ে হাজী লঙ্গরের দিকে রওনা দেয় এবং চীন তাদের বন্দী করে। ভারত তিব্বত সীমান্ত পুলিশের অপর একটি দল শামুল লুংপা থেকে সারিগ জিলগানাং কোল হ্রদের দিকে যাত্রা করে চীনের সেনাবাহিনীর যাতায়াতের চিহ্নের প্রমাণ পান ও চীনের সেনাবাহিনী আলোকচিত্র তুলে আকসাই চিন অঞ্চলে চীনের সেনাসমাবেশের প্রমাণ নিয়ে আসেন। ভারত সরকার এই ব্যাপারে আনুষ্ঠানিকভাবে প্রতিবাদ করে ভারতীয় সেনাবাহিনীর জওয়ানদের মুক্তির দাবী করলে চীন কারাকোরাম গিরিবর্ত্মের নিকটে তাদের মুক্তি দেয়, কিন্তু আকসাই চিন অঞ্চলের ওপর দিয়ে নির্মিত সড়কের ব্যাপারে ভারতের প্রতিবাদ শারিজ করে দেয়।  ১৯৬২ খ্রিষ্টাব্দে ভারত-চীন যুদ্ধ শুরু হলে চীন এই সড়কের ওপর দিয়ে যুদ্ধক্ষত্রে সরাসরি সৈন্য ও সরঞ্জাম পাঠায়।    তথ্যসূত্র    Dorje, Gyurme. (2009). Footprint Tibet Handbook. (4th Ed.) Footprint Handbooks, Bath, England. .   বহিঃসংযোগ   Xinjiang-Tibet Highway (Yecheng-Burang)  The Highway 219 from Yecheng over Western Tibet to Kathmandu  Description and profile of the route.  From Kashgar to Lhassa Photos along highway 219 (text in French).  Some photos along the Highway 219  A detailed description of a bicycle ride along highway 219 with photos  বিষয়শ্রেণী:চীনের জাতীয় মহাসড়ক বিষয়শ্রেণী:তিব্বতের সড়ক বিষয়শ্রেণী:তিব্বতের স্বায়ত্বশাসিত অঞ্চল